Εσάιας Μπούρσσε, *εσωτγγερικό με γυναίκα που γνέθει*, 1661
**Ο Εσάιας Μπούρσσε (**Esaias Boursse, 3 Μαρτίου 1631 – 16 Νοεμβρίου 1672) ήταν Ολλανδός ζωγράφος. Οι πίνακές του ήταν κυρίως ρωπογραφίες.

Βιογραφία
---------

Γεννήθηκε στο Άμστερνταμ, μικρότερος γιος μεταναστών από τη Βαλλονία. Οι γονείς του, Ζακ Μπούρσσε και Άννα ντε Φορέ (Anna des Forest), παντρεύτηκαν το 1618 στο Άμστερνταμ. Τίποτα δεν είναι γνωστό για την εκπαίδευση του Εσάιας Μπούρσσε, εκτός από το ότι ταξίδεψε στην Ιταλία το 1650 περίπου για να μελετήσει τα μεγάλα παραδείγματα της Αναγέννησης. Δεν υπάρχουν υπομνήσεις αυτών των παραδειγμάτων στο έργο του. Στο παρελθόν, ιστορικοί τέχνης προσπάθησαν να τον τοποθετήσουν μεταξύ των μαθητών του Ρέμπραντ, αλλά δεν υπάρχουν αντικειμενικά στοιχεία που να το αποδεικνύουν, αν και οι ζωγράφοι ήταν γείτονες στην *Sint Antoniebreestraat* στο Άμστερνταμ (σήμερα ονομάζεται *Jodenbreestraat* και εξακολουθεί να στεγάζει το Μουσείο του Ρέμπραντ).

Η οικονομική κατάσταση του Εσάιας Μπούρσσε δεν θα ήταν καλή, αφού το 1661 ταξίδεψε με την Ολλανδική Εταιρεία Ανατολικών Ινδιών στο πλοίο *Amersfoort*. Ταξίδεψε στην Κεϋλάνη (σήμερα ονομάζεται Σρι Λάνκα). Ο Μπούρσσε ζωγράφισε τους κατοίκους, τοπία και απόψεις των πόλεων, έργα που έχουν διασωθεί σε άλμπουμ που βρίσκεται στην αίθουσα χαρακτικών του Ρέικσμουζεουμ. Το 1663, ο ζωγράφος επέστρεψε στο Άμστερνταμ.

Το 1672, ο Μπούρσσε ταξίδεψε ξανά με την Εταιρεία Ανατολικών Ινδιών. Στις 16 Νοεμβρίου πέθανε στη θάλασσα, στο πλοίο *Rhenen* .

Ο βίος του Μπούρσσε είναι η ιστορία ενός ζωγράφου που δεν μπορούσε να κερδίσει τα προς το ζην μόνον ζωγραφίζοντας και, ως εκ τούτου, έπρεπε να αναζητήσει εναλλακτική πηγή εισοδήματος. Το ότι δεν αποτελούσε εξαίρεση αποδεικνύεται από τις ιστορίες του βίου, για παράδειγμα, του Γιαν Στέιν (ο οποίος ήταν και ξενοδόχος) και του Γιοχάνες Βερμέερ (ο οποίος ήταν και έμπορος έργων τέχνης). Ωστόσο, μια σημαντική διαφορά είναι ότι ο Στέιν και ο Βερμέερ έπρεπε να θρέψουν και να στεγάσουν (μεγάλη) οικογένεια. Ο Μπούρσσε φαίνεται ότι παρέμεινε άγαμος και άτεκνος. Οικονομικά, η καριέρα του Μπούρσσε ήταν επιτυχημένη.

Έργα
----

Το έργο του Μπούρσσε ασχολείται κυρίως με την οικογενειακή ζωή. Γυναίκες που γνέθουν ή ράβουν και οικογένειες γύρω από ένα τζάκι είναι παραδείγματα του τι να αναμ'ενεται. Υφολογικά, το έργο του θυμίζει τους Πίτερ ντε Χόοχ, Κουίρινγκ φαν Μπρεκέλεκαμ (Quiringh van Brekelenkam) και Κορνέλις ντε Μαν (Cornelis de Man). Περίπου 28 πίνακες έχουν διασωθεί από το έργο του, κυρίως σε ιδιωτικές συλλογές. Έργα του Μπούρσσε που βρίσκονται στο Διαδίκτυο είναι:

* Ρέικσμουζεουμ, Άμστερνταμ*; "Εσωτερικό με μια γυναίκα που ράβει"* (1661)
* Συλλογή Ουάλλας, Λονδίνο: *"Εσωτερικό με γυναίκα που μαγειρεύει"* (1653)

Καλά παραδείγματα «πραγματικής ζωής» (όχι στο Διαδίκτυο όμως) βρίσκονται επίσης στο Μουσείο Μπόιμανς - φαν Μπένινγκεν στο Ρότερνταμ, στο *Suermondt-Ludwig-Museum* στο Άαχεν, στην Πινακοθήκη του Βερολίνου , στη συλλογή "Frits Lugt (Fondation Custodia)" στο Παρίσι και την Πινακοθήκη του Γιοχάνεσμπουργκ.

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. ↑  rkd.nl/explore/artists/11559. Ανακτήθηκε στις 22  Αυγούστου 2017.
2. ↑  «Esaias Boursse». (Ολλανδικά) *RKDartists*. 11559.
3. 1 2  «Esaias Boursse». *Biografisch Portaal*. 02987236.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 22  Δεκεμβρίου 2014.
5. ↑  (Ολλανδικά) *RKDartists*. rkd.nl/explore/artists/11559. Ανακτήθηκε στις 26  Αυγούστου 2017.
6. ↑  «Boursse, Esias or Esaias» (Αγγλικά) 16  Δεκεμβρίου 2017. Ανακτήθηκε στις 9  Οκτωβρίου 2017.
7. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
8. 1 2   Chisholm, Hugh, επιμ.. (1911) «Boursse, Esaias» *Εγκυκλοπαίδεια Μπριτάννικα* **4** (11η έκδοση) Cambridge University Press, σελ. 334
9. ↑  «Archived copy». *www.rijksmuseum.nl*. Αρχειοθετήθηκε από το πρωτότυπο στις 8 Ιουνίου 2011. Ανακτήθηκε στις 22 Φεβρουαρίου 2022.
10. ↑  [*νεκρός σύνδεσμος*]

Εξωτερικοί σύνδεσμοι
--------------------

* Πολυμέσα σχετικά με το θέμα  Esaias Boursse στο Wikimedia Commons</img>
* Έργα και βιβλιογραφία στο PubHist

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 49497120
* **Europeana**: agent/base/156902
* ISNI: 0000 0000 7328 3524
* GND: 140082999
* BNF: cb14970399f (data)
* BPN: 02987236
* ULAN: 500017138
* RKD: 11559

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |